Túl az Óperencián - Bordás Barbara és Boncsér Gergely - 13.hét | MédiaKlikk
Túl az Óperencián - Bordás Barbara és Boncsér Gergely - 13.hét
Bordás Barbara gyermekkora óta foglalkozik zenével. A színész végzettség megszerzése után elvégezte a Bartók Béla Zeneművészeti Konzervatóriumot, ahol klasszikus magánénekes minősítést szerzett. A szigetszentmiklósi Sziget Színház alapító tagja, ahol számos musical és operett főszerepet játszott. 2008-ban felvételt nyert az Budapesti Operettszínház Operett Akadémiájába.
Férje Boncsér Gergely operaénekes, aki 2003 novemberétől a Miskolci Nemzeti Színház énekkarának tagja. Több kisebb szerepet is alakított itt: Yamadori (Puccini: Pillangókisasszony), Nathanael (Offenbach: Hoffmann meséi). 2006 júniusától a Leggiero Énekegyüttes tenor szólistája.
A Budapesti Operettszínházban számos gálán szerepelt, látható volt Ábrahám Pál Bál a Savoyban című operettjében Henryként, valamint 2010 októberétől Edvint játssza A Csárdáskirálynőben. Az előző évadban a Cigányszerelemben mutatkozott be Gábor szerepében, valamint Brecht-Dessau A kaukázusi krétakör című zenés drámájában is látható Szimon Csacsavaként. 2012 októberében a Marica grófnő Zsupánjaként lépett színre. Szegeden; Bohémélet Rodolfójának szerepére Bartal László készítette fel, akivel azóta is együtt dolgozik. 2010-ben megnyerte a Lehár Ferenc nevével fémjelzett operett-énekversenyt és 2012-ben a lengyelországi Andrzej Hiolski Nemzetközi Énekversenyen 3. helyezést ért el. A 2015/2016-os évadban Simándy József-díjat kapott.